open-index/open-wikipedia-markdown huggingface dataset:
நான்கு தாள முறை

**நான்கு தாள முறை**  அல்லது **சௌதல்** அல்லது **சவ்தல்**, இந்துஸ்தானி பாரம்பரிய இசையில் " தால் "/"தாள" என்றெல்லாம் அழைக்கப்பட்டாலும் இவை, வட இந்தியாவின் போஜ்புரி பிராந்தியத்தின் நாட்டுப்புறப் பாடலின் ஒரு இசை வடிவமாகும் , இது பக்வா அல்லது ஹோலி பண்டிகையின் போது பாடப்படுகிறது.

நான்கு தாள பாடல் முறையில் , பாடகர்கள்  இரண்டு வரிசையில் அரைவட்ட முறையில்  ஒருவரையொருவர் எதிர்கொண்டு, ஒரு முனையில் " டோலக் மத்தள இசைக்கருவியுடனும் , மறுமுனையில் பாடல் வரிகளை எதிரொலியாகவும் பாடுகிறார்கள். இந்த பாடலிசைகள்  ஒப்பீட்டளவில் எளிமையானவை என்றாலும், பாடல் பலவிதமான தாளம் மட்டும் சுதியில் அடங்கிய நிலையிலும், உச்சகட்ட நிலையிலும் என மாறி மாறி இசைக்கப்பட்டு பார்வையாளர்களுக்கு அவர்கள் மனநிலைமையை அதற்கேற்ப மாற்றும் திறன் கொண்டதாகும். பொதுவாக இவை இசைக்கலைஞர்களால் பார்வையாளர்களுக்காகப் பாடப்படாமல், தங்கள் சொந்த மகிழ்ச்சிக்காகவே பெரும்பாலும்  பாடப்படுகிறது. "சௌதால்" அல்லது  என்பது இசைப்பாடல் வடிவத்திற்கான பொதுவான சொல்லாகும், இது முறையான தாளம், உள்ளரா லெஜ் பைஸ்வரா தமார் , கபீர் ஜோகிரா போன்ற பல்வேறு துணை வகைகள் அடங்கியுள்ளன. போஜ்புரி பிராந்தியத்தின் பல்வேறு பகுதிகளில்  இன்றும் இம்முறையில் நிகழ்ச்சிகள் நிகழ்த்தப்பட்டாலும் அவை பெருமளவில் இல்லை என்பதே நிதர்சனம்.

1838-1917 ஆம் ஆண்டில், கரீபியன் (முதன்மையாக டிரினிடாட் மற்றும் டொபாகோ, கயானா மற்றும் சுரினாம் ), பிஜி, ஜமைக்கா, மொரிஷியஸ் மற்றும் தென்னாப்பிரிக்காவிற்கு இந்திய ஒப்பந்தத் தொழிலாளர்களால் கடத்தப்பட்ட போஜ்புரி நாட்டுப்புற இசை வகைகளில் இதுவும்   ஒன்றாகும். டிரினிடாட் மற்றும் கயானாவில் போஜ்புரி மொழியின் வீழ்ச்சி இருந்தபோதிலும், இசைத்தளத்தில் இந்த வகை பாடல் முறைகள்  அது தீவிரமாக வளர்ந்துள்ளது. 

## மேற்கோள்கள்

* மானுவல், பீட்டர் (2009). "நாடுகடந்த சௌதல்: போஜ்புரி நாட்டுப்புற பாடல் வட இந்தியாவிலிருந்து கரீபியன், பிஜி மற்றும் அதற்கு அப்பால்." ஆசிய இசை 40/2: 1-32
* மானுவல், பீட்டர் (2010). "டஸ்ஸா தண்டர்: ஃபோக் மியூசிக் ஃப்ரம் இந்தியா டு தி கரீபியன்." ஆவணப்பட வீடியோ.
* சசெனரைன், ரூடி, தொகுப்பாளர் (2009). "சௌதல் ரங் பஹார்: இந்தியா மற்றும் கரீபியனில் இருந்து சௌதல் பாடல்களின் கருவூலம்." குயின்ஸ், நியூயார்க்: ராஜகுமாரி மையம்.

பகுப்பு:நாட்டுப்புறக் கலைகள்
பகுப்பு:நாட்டுப்புறப் பாடல்கள்
பகுப்பு:இந்திய இசை
மைதிலி தாக்கூர்

**மைதிலி தாக்கூர்** (*Maithili Thakur*) (பிறப்பு 25 ஜூலை 2000) இந்தியப் பாரம்பரிய இசை  மற்றும் கிராமிய இசையில் பயிற்சி பெற்ற ஓர் இந்திய பின்னணி பாடகியாவார். இவர் இந்தி, பெங்காலி, மைதிலி, உருது, மராத்திய மொழி|மராத்தி]], போச்புரி, பஞ்சாபி, தமிழ், ஆங்கிலம் மற்றும் பல இந்திய மொழிகளில் அசல் பாடல்கள், இசைத் தொகுப்புகள் மற்றும் பாரம்பரிய நாட்டுப்புற இசையை பாடியுள்ளார்.

## ஆரம்ப கால வாழ்க்கை
மைதிலி , பீகாரின் மதுபானி மாவட்டத்தில் உள்ள பெனிபட்டியில் மைதில் இசைக்கலைஞரான பண்டிட் ரமேஷ் தாக்கூர் மற்றும் பாரதி தாக்கூர் ஆகியோருக்கு புது தில்லியில் பிறந்தார். சீதையின் பெயராலும் தன்னுடைய தாய்மொழியின் பெயராலும் இவர் அழைக்கப்படுகிறார். தனது இரு சகோதரர்களான ரிஷவ் மற்றும் அயாச்சி ஆகியோருடன் அவர்களது தாத்தா மற்றும் தந்தையால் மைதிலி நாட்டுப்புற, இந்துஸ்தானி இசை, ஆர்மோனியம் மற்றும் கைம்முரசு இணை ஆகியவற்றில் பயிற்சி பெற்றார். சுமார் 6 வயதில் தனது மகளின் திறனை உணர்ந்த இவரின் தந்தை, சிறந்த வாய்ப்புகளுக்காக புது தில்லியில் உள்ள துவாரகாவிற்கு இடம் பெயர்ந்தார்.  இவரும் இவரது சகோதரர்களும் பால் பவன் சர்வதேச பள்ளியில் படித்தனர், அங்கு இவர்கள் பல்வேறு மாநில மற்றும் தேசிய அளவிலான போட்டிகளில் பள்ளிக்காக வென்றனர்.

மைதிலி, சிறுவயதிலிருந்தே பாட்டு கற்றுக்கொள்வதில் ஆர்வம் கொண்டிருந்தார். தனது 4 வயதில் தனது தாத்தாவிடம் இசையைக் கற்கத் தொடங்கினார். 10 வயதில், *ஜாக்ரன்ஸ்* மற்றும் பிற இசை நிகழ்ச்சிகளில் பாடத் தொடங்கினார்.

## இசை வாழ்க்கை
2011 இல், ஜீ தொலைக்காட்சியில் ஒளிபரப்பான *லிட்டில் சாம்ப்ஸ்* என்ற பாடல் போட்டி தொலைக்காட்சி தொடரில் தோன்றினார். நான்கு ஆண்டுகளுக்குப் பிறகு, சோனி தொலைக்காட்சியில் ஒளிபரப்பான *இந்தியன் ஐடல் ஜூனியர்* நிகழ்ச்சியில் போட்டியிட்டார். 2016 இல் "ஐ ஜீனியஸ் யங் சிங்கிங் ஸ்டார்" போட்டியில் வென்றார். அதைத் தொடர்ந்து  *யா ரப்பா* ( *யுனிவர்சல் மியூசிக்* ) என்ற தனது இசைத் தொகுப்பைத் தொடங்கினார்.

2017 ஆம் ஆண்டில், *ரைசிங் ஸ்டாரின் சீசன்* 1 இல், போட்டியாளராக கலந்து கொண்ட இவர், நிகழ்ச்சியின் முதல் இறுதிப் போட்டியாளராக வந்தார். ஓம் நம சிவாய என்ற பாடலைப் பாடி இறுதிப் போட்டிக்கு நேரடியாக நுழைந்தார். இரண்டு வாக்குகள் வித்தியாசத்தில் தோற்று இரண்டாம் இடத்தைப் பிடித்தார்.

2019 ஆம் ஆண்டில் தேர்தல் ஆணையத்தால் மதுபனியின் விளம்பரத் தூதுவர்களாக நியமிக்கப்பட்டனர்.  இவரது சகோதரகள் ரிஷவ் கைம்முரசு இணைக் கலைஞராகவும், அயாச்சி ஒரு பாடகராகவும் உள்ளனர்.

மைதாலி தாக்கூர் தனது யூடியூப் சேனலில் தனது இரண்டு தம்பிகளான ரிஷவ் மற்றும் அயாச்சியுடன் இணைந்து துளசிதாசரின் புகழ்பெற்ற ராமசரிதமானஸைப் பாடுகிறார்.

## அரசியல் வாழ்க்கை
2025 இல் பீகார் சட்டப் பேரவைத் தேர்தலுக்கு முன்னர் இவர் வினோத் தாவடே, மத்திய அமைச்சர் நித்தியானந்த ராய் உள்ளிட்ட பாரதிய ஜனதா கட்சியினரைச் சந்தித்தார். 2025 அக்டோபர் 14 இல் பாஜக கட்சியில் தன்னை இணைத்துக் கொண்டு அலிநகர் சட்டமன்றத் தொகுதியில் வேட்பாளராகத் தேர்தலில் போட்டியிட்டார். இவர் 11730 வாக்குகள் வித்தியாசத்தில் வெற்றி பெற்று பீகாரின் இளம் சட்டசபை உறுப்பினர் என்ற பெருமையைப் பெற்றார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:2000 பிறப்புகள்
பகுப்பு:இந்திய நாட்டுப்புறப் பாடகர்கள்
பகுப்பு:பீகார் அரசியல்வாதிகள்
பகுப்பு:இந்தியப் பாடகிகள்
பகுப்பு:பீகார் சட்டமன்ற உறுப்பினர்கள்
பகுப்பு:மதுபனி மாவட்ட நபர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:Articles with hCards
மிதிலா கலாச்சாரம்

**மிதிலை கலாச்சாரம்** அல்லது **மைதிலி கலாச்சாரம்** ( **Mithila culture** or **Maithil culture )** என்பது இந்திய துணைக்கண்டத்தின் மிதிலைப் பகுதியில் தோன்றிய பண்பாட்டைக் குறிக்கிறது. மிதிலை இந்தியாவின் திருட், தர்பங்கா, கோசி, பூர்னியா, முங்கர், பாகல்பூர் மற்றும் சந்தால் பர்கானா பிரிவுகள்  மற்றும் இதை ஒட்டிய நேபாள மாநில எண் 1, பாக்மதி மாநிலம் மற்றும் நேபாளத்தின் மாதேஷ் மாநிலம் ஆகியவற்றை உள்ளடக்கியது.

## உடைகள்
மிதிலையில் உள்ள ஆண்களும் பெண்களும் மிகவும் மத நம்பிக்கை உடையவர்களாகவும், பண்டிகைகளுக்கு பாரம்பரிய உடையணிந்தவர்களாகவும் இருக்கின்றனர். மிதிலையின் உடைகள் அதன் வளமான பாரம்பரிய கலாச்சாரத்திலிருந்து உருவாகின்றன. பஞ்சாபி குர்த்தாவும், வேட்டியும் மதுபானி ஓவியத்துடன் கூடிய மெரூன் நிற கமுச்சா, பேரார்வம், அன்பு, வீரம் மற்றும் தைரியத்தின் சின்னமாக இருக்கும் ஆண்களுக்கான பொதுவான ஆடைகள். ஆண்கள் தங்கள் மூக்கில் தங்க மோதிரத்தை அணிவார்கள், இது விஷ்ணுவால் ஈர்க்கப்பட்ட செழிப்பு, மகிழ்ச்சி மற்றும் செல்வத்தை குறிக்கிறது. மேலும் அவர்களின் மணிக்கட்டில் பல்லா மற்றும் தலையில் மிதிலா பாக் அணிவார்கள். பண்டைய காலங்களில் வண்ணங்களில் விருப்பம் இல்லை. எனவே மைதிலி பெண்கள் சிவப்பு ஓரங்களுடன் வெள்ளை அல்லது மஞ்சள் நிற புடவையை அணிந்தனர், ஆனால் இப்போது அவர்கள் பல்வேறு மற்றும் வண்ண விருப்பங்களைக் கொண்டுள்ளனர் .  சில விசேஷ சந்தர்ப்பங்களில், மேலும் மிதிலையில் திருமணத்திற்குப் பிறகு கட்டாயமாக அணிய வேண்டிய லத்தியுடன் *ஷாகா-போலா*  என்ற ஆடையை அணிய வேண்டும். மிதிலையின் கலாச்சாரத்தில், இது புதிய தொடக்கங்கள், ஆர்வம் மற்றும் செழிப்பு ஆகியவற்றைக் குறிக்கிறது. சிவப்பு என்பது துர்க்கையையும் குறிக்கிறது. இது புதிய தொடக்கங்கள் மற்றும் பெண்பால் சக்தியின் சின்னமாகும். சத் பூசையின் போது, மிதிலையின் பெண்கள் தையல் இல்லாமல் இருக்கும் சுத்தமான பருத்தி வேட்டியை அணிவார்கள், இது மிதிலாவின் தூய்மையான பாரம்பரிய கலாச்சாரத்தை பிரதிபலிக்கிறது. வழக்கமாக தினசரி பயன்பாட்டிற்காக தூய பருத்தியிலிருந்தும், மேலும் கவர்ச்சியான நிகழ்வுகளுக்கு தூய பட்டிலிருந்தும் வடிவமைக்கப்பட்டது, மிதிலை பெண்களுக்கான பாரம்பரிய உடைகளில் ஜம்தானி, பனாரிசி மற்றும் பாகல்புரி மற்றும் பல அடங்கும்.

## பண்டிகைகள்
மிதிலையில் ஆண்டு முழுவதும் பல திருவிழாக்கள் கொண்டாடப்படுகின்றன. சத் பூசை, துர்கா பூஜை மற்றும் காளி பூஜை ஆகியவை மிதிலையின் அனைத்து கொண்டாட்டங்களிலும் மிக முக்கியமானதாகக் கொண்டாடப்படுகிறது.

## தலைப்பாகை

பாக் என்பது மைதிலி பகுதியை பூர்வீகமாகக் கொண்ட மைதிலி மக்களால் அணியும் ஒரு தலைக்கவசமாகும். இது மரியாதை மற்றும் மரியாதை மற்றும் மைதிலி கலாச்சாரத்தின் குறிப்பிடத்தக்க ஒன்றாகும்.

## இதனையும் பார்க்கவும்

* இந்தியாவின் பண்பாடு
* நேபாளத்தின் கலாச்சாரம்
* மைதிலி மொழி
* மாதேஷ் மாநிலம்

## சான்றுகள்

பகுப்பு:இந்தியப் பண்பாடு
குப்திபாரா ரதயாத்திரை

**குப்திபாரா ரதயாத்திரை** ( *Guptipara Rathayatra* ) மேற்கு வங்க மாநிலம் ஹூக்லி மாவட்டத்திலுள்ள குப்திபாராவில் 1730களில் இருந்து கொண்டாடப்பட்டு வருகிறது. தேர் ஒரு நவரத்ன பாணியிலான மரக் கோயிலாகும், பிருந்தாவன் சந்திர ஜியு சுவாமி தேரில் முதன்மை தெய்வமாகும். குப்திபாரா ரதயாத்திரையானது புரி ரதயாத்திரைக்கு அடுத்தபடியாக இரண்டாவது இடத்தில் உள்ளது. குப்திபாரா ரதயாத்திரையின் தனித்துவமான நிகழ்வுகளில் ஒன்று *பண்டாரா கொள்ளை* என்பதாகும். இது *பூர்ணயாத்ரா* அல்லது *அல்டோ ரதத்திற்கு* ஒரு நாள் முன்னதாக நடத்தப்படுகிறது. திருவிழாவையொட்டி குப்திபாராவில் ஒரு மாதம் திருவிழா நடைபெறுகிறது. ஒவ்வொரு ஆண்டும் ஆயிரக்கணக்கான பக்தர்கள் திருவிழாவில் பங்கேற்கின்றனர். 

## வரலாறு
ரதயாத்திரை எப்போது தொடங்கியது என்பது தெளிவாகத் தெரியவில்லை. சில ஆதாரங்களின்படி, ரதயாத்திரை 400 ஆண்டுகளுக்கும் மேலானது. மற்ற ஆதாரங்களின்படி, ரதயாத்திரை 1735 மற்றும் 1740 க்கு இடையில் தொடங்கியது. மற்றொரு ஆதாரத்தின்படி, பிருந்தாவனம் சந்திர ஜியு மடத்தின் சுவாமி மதுசூதானந்தா  1740-ஆம் ஆண்டு ரதயாத்திரையைத் தொடங்கினார். 1858 ஆம் ஆண்டில், *பண்டாரா கொள்ளை*யில் ஒரு லட்சம் பக்தர்கள் கலந்துகொண்டனர் என்று மடத்தின் தகவல்கள் தெரிவிக்கின்றன 1873 ஆம் ஆண்டில், அப்போதைய சுவாமி பிருதானந்தா ரதயாத்திரையின் போது விபத்தில் சிக்கினார்.  அந்தச் சம்பவத்தைத் தொடர்ந்து, ரதத்தின் விமானங்களின் எண்ணிக்கை பதின்மூன்றிலிருந்து ஒன்பதாகக் குறைக்கப்பட்டது.

## தேர்
thumb| குப்திபாரா தேர்
தற்போதைய ரதம் அல்லது தேர் விமானங்களைக் கொண்ட ஒரு மர நவரத்னக் கோயிலாகும்.  ரதத்தின் கட்டமைப்பு குங்கிலிய மரத்தால் ஆனது.  ரதமானது 34 அடிக்கு 34 அடி அளவில் சதுர அடித்தளத்தைக் கொண்டுள்ளது இது நான்கு மாடிகள், 36 அடி உயரம் கொண்டது. ரதத்தில் கருவேல மரத்தால் செய்யப்பட்ட 16 சக்கரங்கள் பொருத்தப்பட்டுள்ளன.  அதன் முன்புறத்தில் நான்கு கயிறுகள் உள்ளன. 300 அடி நீளம் கொண்ட  இவை ஒவ்வொன்றும் ரதத்தை முன்னோக்கி இழுக்கப் பயன்படுகிறது. வேகத்தைத் தடுப்பதற்காக பின்புறத்தில் முன் கயிறுகளில் ஒன்று பெண்களுக்கு ஒதுக்கப்பட்டுள்ளது.

ரதயாத்திரையின் முதல் வருடத்தில் பயன்படுத்தப்பட்ட அதே ரதமே தற்போதைய ரதமாகும். இது கிட்டத்தட்ட 280 ஆண்டுகள் பழமையானது. During the entire year the *ratha* is kept inside a giant metallic cage. Weeks before the festival it is brought out and prepared for the festival. As of 2012, the chariot was in a dilapidated condition. ஆண்டு முழுவதும் ரதம் ஒரு பெரிய உலோகக் கூண்டில் வைக்கப்படுகிறது. திருவிழாவுக்கு சில வாரங்களுக்கு முன்பே வெளியில் கொண்டு வந்து விழாவுக்கு தயார்படுத்துவார்கள். 2012 ஆம் ஆண்டு நிலவரப்படி, தேர் சிதிலமடைந்த நிலையில் இருந்தது  குப்திபாரா பிருந்தாவன் சந்திரா ஜியு மடம் ஒவ்வொரு ஆண்டும் தற்போதைய கட்டமைப்பிற்கு பொருளுதவி வழங்கி வருகிறது. மடம் இதனை சீரமைக்க மாவட்ட நிர்வாகம் மற்றும் இந்திய தொல்லியல் துறையை அணுகியுள்ளனர்.

### ஊர்வலம்
ஊர்வலம் குப்திபாரா மடத்தில் இருந்து தொடங்கி 1.5 கிமீ தொலைவில் உள்ள கோசைங்கஞ்ச் பாராபஜாரில் உள்ள குண்டிச்சா வீட்டை நோக்கிச் செல்கிறது.

## பக்தர்கள்
ஒவ்வொரு ஆண்டும் வர்த்மான், நதியா, ஹவுரா மற்றும் வடக்கு 24 பர்கானா மாவட்டங்களில் இருந்து பக்தர்கள் ரதயாத்திரையைக் காண குப்திபாராவுக்கு வருகிறார்கள்.

## இதனையும் பார்க்கவும்

* தாம்ராய் ரதயாத்திரை

## சான்றுகள்

பகுப்பு:ஹூக்லி மாவட்டம்
பகுப்பு:மேற்கு வங்கத்தின் பண்பாடு
கசாரி

**கசாரி**  என்பது இந்தியாவின் நாட்டுப்புற பாடல் மற்றும் நடன வகையாகும். இது ஒரு இந்துஸ்தானி பாரம்பரிய இசை வகையாகும், இது சாவன் மாதத்தில் ஆங்கில மாதத்தில் ஜூன் பிற்பகுதியில் இருந்து செப்டம்பர் வரையிலான மழைக்காலங்களில் பசுமை வரத்தொடங்குவதை குறிக்கும் வகையிலும் விவசாய வேலைகளை மீண்டும் தொடங்கும் வகையிலும் இந்த வகை பாடல்கள் பாடப்படும்

பெரும்பாலும் கோடை கால வானத்தில் கருநிறப் பருவகால மேகம் தொடங்கும் போது, தன் காதலனுக்காக ஒரு கன்னிபெண்ணின் தனிமை ஏக்கத்தை விவரிக்க இப்பாடல்கள்  பயன்படுத்தப்படுகிறது, குறிப்பாக இந்த பாணி பாடல்கள்  மழைக்காலத்தில் பாடப்படுகிறது.

பெரும்பாலான கஜ்ரி பாடல்கள் இளம் பெண்களால் பாடப்படுகின்றன. சவானில் ஜுலுவா விளையாடும் போது இந்தப் பாடல்களை பெண்கள் இரண்டு முறைகளாக பாடுகிறார்கள். கஜ்ரி பாடி ஜுலுவா வாசிப்பது "கஜ்ரி விளையாடுதல்" என்று அழைக்கப்படுகிறது. எனவே, கஜ்ரியின் பாடல்கள் சாவான் மாதத்தின் பசுமையையும் , மழை பொழிவின் ஒலியையும், விளையாட்டின் விளையாட்டுத்தனத்தையும், இளமைப் பருவத்தின் உற்சாகத்தையும், கிண்டல் உரையாடலின் ரசனையையும் பிரதிபலிக்கின்றன .

கருமை நிறத்தைக்குறிக்கும் *கஜ்ரி என்பது* *கஜ்ரா* அல்லது கோல் என்ற வார்த்தையிலிருந்து உருவானது இந்த வகை இசை அமைப்பு, மேலும் இது அவதி மற்றும் போஜ்புரி பகுதிகளில் பாடப்படுகிறது.

## பிரபலமான கசாரி கலைஞர்கள்
மிர்சாபூரைச் சேர்ந்த கவிஞரும் நாட்டுப்புறக் கலைஞருமான பத்ரிநாராயண் 'பிரேம்தன்' கஜ்ரியின் இசை குறிப்பில் பல பாடல்களைப் பாடியுள்ளார். (சாந்தி ஜைனா 1992 , ப. 97) பாடகர்களில், போஜ்புரி-மைதிலி பகுதியைச் சேர்ந்த பிரபல பாடகி சாரதா சின்ஹா ​​பாடிய பல கஜ்ரிகள் பிரபலமானவை.

## மேற்கோள்கள்

பகுப்பு:பீகாரின் பண்பாடு
பகுப்பு:நாட்டுப்புறப் பாடல்கள்
டிம்பிள் படேல்

**டிம்பிள் படேல்** ( *Dimple Patel* ) ;;தி மிஸ் குளோப்;; 2016ன் வெற்றியாளரும் புகழ்பெற்ற இந்திய வடிவழகியுமாவார். நவம்பர் 2016 இல் அல்பேனியாவின் டிரானாவில் நடைபெற்ற மிஸ் குளோப் 2016 போட்டியில் இந்தியாவைப் பிரதிநிதித்துவப்படுத்தினார். மிஸ் இந்தியா டிம்பிள் படேல் வெற்றியாளராக முடிசூட்டப்பட்டார். மேலும் போட்டியில் வென்ற முதல் இந்தியர் என்ற பெருமையையும் பெற்றார்.

## தொழில்
டிம்பிள் படேல் லக்மே பேஷன் வீக், கோச்சூர் வீக், இந்தியா இன்டர்நேஷனல் ஜூவல்லரி வீக், புனே பேஷன் வீக், துபாய் பேஷன் வீக் மற்றும் நைரோபி பேஷன் வீக் மற்றும் பலவற்றிற்காக வடிவழகியாக இருந்தார். மணீஷ் மல்கோத்ரா, விக்ரம் பட்னிசு, சப்யாசாச்சி, நீதா லுல்லா மற்றும் பல்குனி சேன் பீகாக் போன்ற ஆடை வடிவமைப்பாளர்களுக்காக இவர் பணியாற்றினார்.

## சான்றுகள்

பகுப்பு:வாழும் மக்கள்
பூமி திரிவேதி

**பூமி திரிவேதி** ( *Bhoomi Trivedi* ) ஒரு இந்தியப் பாடகி ஆவார் *கோலியோன் கி ராஸ்லீலா: ராம்-லீலா* ( 2013), மற்றும் *ஹுஸ்ன் பார்ச்சம்* ( 2018) போன்ற பல இந்திப் பாடல்களுக்காகவும், பல பரிந்துரைகளைப் பெற்ற விருதுகளுக்காகவும் அறியப்பட்டவர்.

## வாழ்க்கையும் தொழிலும்
பூமி திரிவேதி குசராத்தின் வடோதராவிலுள்ள இசைக் குடும்பத்தைச் சேர்ந்தவர். 8ம் வகுப்பு படிக்கும்போதே இசையைக் கற்க ஆரம்பித்தார். இவரின் தந்தை இரயில்வே ஊழியர். நாட்டுப்புறப் பாடகரான இவரின் தாயார் சொந்த இசைக் குழுவைக் கொண்டுள்ளார். இவரது மூத்த சகோதரி ஒரு பொறியாளர். மேலும், பயிற்சி பெற்ற பரத நாட்டியக் கலைஞர்.

2007 ஆம் ஆண்டில், *இந்தியன் ஐடல் 3* நிகழ்ச்சியில் நடிக்கத் தேர்ந்தெடுக்கப்பட்டார். இருப்பினும் மஞ்சள் காமாலை நோயால் அவதிப்பட்டதால் நிகழ்ச்சியிலிருந்து விலகினார். அடுத்த ஆண்டு மீண்டும் *இந்தியன் ஐடல் 4* நிகழ்ச்சியில் நடிக்க தேர்ந்தெடுக்கப்பட்டார். ஆனால் இவரது அத்தை மார்பக புற்றுநோயால் இறந்ததால் மீண்டும் நிகழ்ச்சியை விட்டு வெளியேற வேண்டியிருந்தது. மீண்டும் *இந்தியன் ஐடல் 5* நிகழ்ச்சிக்குத் திரும்பினார். இதில் இவர் இரண்டாமிடத்தைப் பெற்றார்.

இவர் தனது பாலிவுட் வாழ்க்கையை 2012 ஆம் ஆண்டு வெளியான *பிரேம் மாயீ* படத்தில் "பஹ்னே டே" பாடலுடன் தொடங்கினார். இருப்பினும், 2013 ஆம் ஆண்டு வெளியான சஞ்சய் லீலா பன்சாலியின் *கோலியோன் கி ராஸ்லீலா: ராம்-லீலா* திரைப்படத்தில் பிரியங்கா சோப்ரா பாடும்  ராம் சாஹே லீலா என்ற பாடலுக்கு குரல் கொடுத்ததன் மூலம் புகழ் பெற்றார். பன்சாலி தனது அடுத்த படத்திற்கு ஒரு பாடலைப் பாடுவதற்கு வேறு குரலைத் தேடுவதாகக் கூறப்பட்டபோது, ஷைல் ஹடா ஏற்பாடு செய்திருந்த ஒரு பாடலுக்கு குஜராத்தி வரிகளை எழுதவும், அந்தப் பாடலைப் பாடவும் இவர் முதலில் அணுகப்பட்டார். இப்பாடல் பார்வையாளர்களிடமும் விமர்சகர்களிடமும் நல்ல வரவேற்பைப் பெற்றது. அதே நேரத்தில் விமர்சகர்கள் பாடலில் இவரது வரிகளைப் பாராட்டினர். பாலிவுட் பாடல்கள் தவிர, தேசிய விருது பெற்ற ஹெல்லாரோ திரைப்படத்தின் ' *வாக்யோ ரே தோல்* ' பாடல் உட்பட பல குசராத்தி படங்களுக்கும்  பாடல்களை பதிவு செய்துள்ளார்.

## சான்றுகள்

## வெளி இணைப்புகள்
* 

பகுப்பு:1984 பிறப்புகள்
பகுப்பு:வாழும் மக்கள்
உத்தரகாண்டு நாள்

**உத்தரகாண்ட் தினம்** (Uttarakhand Day) ***உத்தரகாண்ட் ஸ்தாபன திவாஸ்*** என்றும் குறிப்பிடப்படுகிறது. இது இந்திய மாநிலமான உத்தராகண்டின் மாநில நிறுவன நாளாகக் கொண்டாடப்படுகிறது. இது 2000 ஆம் ஆண்டு தொடங்கி ஆண்டுதோறும் நவம்பர் 9 ஆம் தேதி அனுசரிக்கப்படுகிறது.  

## உத்தரகாண்டின் தொடக்கம்
இந்தியாவின் சுதந்திரத்தைத் தொடர்ந்து, முந்தைய ஐக்கிய மாகாணங்களின் இமயமலை மாவட்டங்கள் பிராந்திய இலக்கியங்களில் குறிப்பிடத்தக்க கவனத்தைப் பெறத் தொடங்கின. 1949 இல்,கார்வால் நாடு இந்தியாவுடன் இணைந்தது . 1950 இல் இந்திய அரசியலமைப்பு ஏற்றுக்கொள்ளப்பட்டவுடன், ஐக்கிய மாகாணங்கள் உத்தரப் பிரதேசம் என மறுபெயரிடப்பட்டு இந்தியாவின் மாநிலமாக மாறியது. சுதந்திரம் அடைந்து பல தசாப்தங்களுக்குப் பிறகும், இமயமலைப் பகுதியில் உள்ள மக்களின் நலன்களை நிவர்த்தி செய்ய வேண்டும் என்ற எதிர்பார்ப்பை உத்தரப்பிரதேச அரசால் பூர்த்தி செய்ய முடியவில்லை. வேலையில்லாத் திண்டாட்டம், வறுமை, போதிய உள்கட்டமைப்பு இல்லாமை, பொது வளர்ச்சியின்மை மற்றும் சிறந்த வாய்ப்புகளைத் தேடி மலைப்பகுதிகளில் இருந்து பூர்வீக (பஹாரி மொழி பேசும்) மக்கள் இடம்பெயர்ந்தமை ஆகியவை இறுதியில் தனி மலை மாநிலம் உருவாக்கப்படுவதற்கான மக்களின் கோரிக்கைக்கு வழிவகுத்தது. மாநில அந்தஸ்தை அடைவதற்காக உத்தரகாண்ட் கிராந்தி தளம் உருவானதைத் தொடர்ந்து, எதிர்ப்புகள் வேகம் கூடியது. மேலும், 90 களில் பிராந்தியம் முழுவதும் பரவலான மாநில இயக்கத்தின் வடிவத்தை எடுத்தது. 1994 ஆம் ஆண்டு அக்டோபர் 2 ஆம் தேதி, முசாபர்நகரில் ஆர்ப்பாட்டக்காரர்கள் மீது உத்தரப் பிரதேசக் காவல்துறை துப்பாக்கிச் சூடு நடத்தியதில், ஏராளமானோர் கொல்லப்பட்டதால், இயக்கம் வன்முறையாக மாறியது.

மாநில உரிமை ஆர்வலர்கள் அடுத்த பல ஆண்டுகளாக தங்கள் போராட்டத்தைத் தொடர்ந்தனர். இதன் விளைவாக உத்தரபிரதேச மறுசீரமைப்புச் சட்டம், 2000 மூலம் உத்தரகாண்ட் மாநிலம் 9 நவம்பர் 2000 அன்று உத்தராஞ்சல் மாநிலமாக உருவாக்கப்பட்டது. இது முந்தைய உத்தரபிரதேச மாநிலத்தை இரண்டாகப் பிரித்தது. ஜனவரி 1, 2007 அன்று, உத்தராஞ்சல் மாநிலத்திற்கு முன்னர் அறியப்பட்டிருந்த பெயரை மீட்டெடுத்து, உத்தரகாண்டம் என மறுபெயரிடப்பட்டது. 

## 2016 ஆண்டு
உத்தரகாண்டம் மாநிலத்தின் 16வது ஆண்டு விழாவில் உத்தரகாண்ட் ரத்னா விருதை அம்மாநில முதல்வர் ஹரீஷ் ராவத் வழங்கினார். 

## சான்றுகள்

பகுப்பு:நவம்பர் சிறப்பு நாட்கள்
பகுப்பு:உத்தராகண்ட வரலாறு
பகுப்பு:இந்திய மாநிலங்கள் உருவாக்கப்பட்ட நாட்கள்
மைதிலி மக்கள்

**மைதிலிகள்** ( *Maithils*) **மைதிலி மக்கள்** என்றும் அழைக்கப்படுபவர்கள், இந்திய துணைக்கண்டத்தைச் சேர்ந்த இந்தோ-ஆரிய இன-மொழிக் குழுவாகும், இவர்கள் மைதிலி மொழியைத் தங்கள் சொந்த மொழியாகப் பேசுகிறார்கள். இவர்கள் மிதிலைப் பகுதியில் வசிக்கின்றனர். இது இந்தியாவின் வடக்கு பீகார் , சார்க்கண்டுவின் சில பகுதிகளை உள்ளடக்கியது  . மேலும், நேபாளத்தின் மாதேஷ் மாகாணத்திலும் உள்ளடக்கியது. மைதிலிப் பகுதி இந்து மதத்தின் ஒரு முக்கிய பகுதியாகும். ஏனெனில் இது இராமனின் மனைவியும் இலட்சுமியின் அவதாரமுமான சீதையின் பிறப்பிடமாக கூறப்படுகிறது.

## வரலாறு

### வேத காலம்
விதேக இராச்சியத்தை நிறுவிய இந்தோ-ஆரிய மொழி பேசும் மக்களின் குடியேற்றத்திற்குப் பின்னர் மிதிலை முக்கியத்துவம் பெற்றது. வேத காலத்தின் பிற்பகுதியில் (சுமார். 1100-500&nbsp;கிமு), விதேகம், குரு மற்றும் பாஞ்சாலத்துடன் தெற்காசியாவின் முக்கிய அரசியல் மற்றும் கலாச்சார மையங்களில் ஒன்றாக மாறியது. விதேக இராச்சியத்தின் அரசர்கள் சனகர்கள் என்று அழைக்கப்பட்டனர்.

விதேக சாம்ராஜ்யம் பின்னர் மிதிலையை தளமாகக் கொண்ட வஜ்ஜி நாட்டுடன் இணைக்கப்பட்டது.

### இடைக்கால காலம்
11 ஆம் நூற்றாண்டு முதல் 20 ஆம் நூற்றாண்டு வரை, மிதிலை பல்வேறு பூர்வீக வம்சங்களால் ஆளப்பட்டது. இவர்களில் முதன்மையானவர்கள் மைதிலி சத்திரிய வம்சாவளியைச் சேர்ந்த கர்னாட்டாக்கள், மைதிலி பிராமணர்களான ஆயின்வார் வம்சத்தினர் , ராஜ் தர்பங்காவின் கண்டவாலாக்கள் போன்றவர்கள். இந்த காலகட்டத்தில்தான் மிலையின் தலைநகரம் தர்பங்காவுக்கு மாற்றப்பட்டது.

### மைதிலி பேசும் வம்சங்கள் மற்றும் இராச்சியங்கள்

* கர்னாட் வம்சம், 1097 CE–1324 CE 
* ஆயின்வார் வம்சம், 1325 CE–1526 CE 
* ராஜ் தர்பங்கா, 1557 CE -1947 CE 
* மல்லர் வம்சம், 1201 CE-1779 CE 
* மக்வான்பூரின் சேனாக்கள், 1518 CE –1762 CE 
* பனைலி 

## பிராந்தியம்

### இந்தியா
பெரும்பான்மையான மைதிலிகள் பொதுவாக கங்கைக்கு வடக்கே வசிக்கின்றனர். தர்பங்கா மற்றும் வடக்கு பீகாரின் பிற பகுதிகளை மையமாகக் கொண்டது. மைதிலியை தாய் மொழி பேசுபவர்களும் தில்லி, கொல்கத்தா, பட்னா, ராஞ்சி மற்றும் மும்பையில் வசிக்கின்றனர் .

இந்திய மிதிலையில் திருட், தர்பங்கா, கோசி, பூர்ணியா, முங்கர், பாகல்பூர் மற்றும் சந்தால் பர்கானா பிரிவுகள் உள்ளன.

குறிப்பாக தர்பங்கா, மிதிலையின் வரலாற்றில் முக்கியப் பங்கு வகித்தது. மேலும், அதன் "முக்கிய மையங்களில்" ஒன்றாக கருதப்படுகிறது. பிராந்தியத்தின் பெரும்பகுதியை ஆண்ட ராஜ் தர்பங்காவின் மையமாக இருந்தது.  மைதிலி கலாச்சாரத்தின் முக்கிய அங்கமான மதுபானி ஓவியங்கள் தோன்றிய இடம் மதுபானி என்ற இடமாகும். இந்த மதுபானி மாவட்டம் நேபாள எல்லைப் பகுதியில் இருக்கிறது. சீதையின் பிறப்பிடம் சீதாமர்ஹி என்றும் , சீதா குண்ட் ஒரு முக்கிய யாத்திரை தலமாகவும் உள்ளது. இன்றைய மதுபானி மாவட்டத்தில் அமைந்துள்ள பலிராஜ்காத், பண்டைய மிதிலை இராச்சியத்தின் தலைநகராக கருதப்படுகிறது. வைத்தியநாதர் கோயிலைக் கட்டியதில் மைதிலிகள் முக்கியப் பங்கு வகித்தனர். இது அவர்களுக்கு ஒரு முக்கியமான யாத்திரை தலமாகும். மைதிலி பேசும் பீகார் மற்றும் சார்கண்ட்டு மாநிலங்களில் மிதிலை என்ற தனி இந்திய மாநிலம் கோரி தொடர்ந்து போராட்டம் நடைபெற்று வருகிறது.

## இதனையும் பார்க்கவும்

* மிதிலா கலாச்சாரம்

## சான்றுகள்
**Notes**

## உசாத்துணை
*

பகுப்பு:நேபாள இனக்குழுக்கள்
பகுப்பு:இந்திய இனக்குழுக்கள்
போலேரம்மா

**போலேரம்மா** (    ) பிளேக் நோய் மற்றும் பெரியம்மைக்கான இந்து தெய்வம் ஆவார் .   அவர்  முக்கியமாக ஆந்திர பிரதேச கிராமங்களில் உள்ள மக்களால் வழிபடப்படுகிறாள்,  மேலும் அந்த பிராந்தியங்களில் சிவனின் மனைவியாகக் கருதப்படுகிறாள். 

## விளக்கம்
கிராமத்தின் பாதுகாவலராக சேவையாற்றுவதாக கூறி   போலேரம்மாவை கிராம தெய்வமாக ஆந்திராவின் கிராம மக்கள் வழிபடுகின்றனர். பெரும்பாலும் மண் மற்றும் கற்களால் கட்டப்பட்ட அவளுடைய கோவிலும் சன்னதியும் பொதுவாக கிராமத்தின் எல்லைகளுக்கு வெளியே உள்ளது,  அவர் பெரியம்மையை கட்டுப்படுத்திய தெய்வமாகக் கருதப்படுகிறார், மேலும் தமிழ்நாட்டின் மாரியம்மன் என்ற தெய்வத்துடன் தொடர்புடையவர். கால்நடைகளுக்கு ஏற்படும் நோய்,மழையின்மையால் ஏற்படும் வறட்சி மற்றும் மக்களின் பொது சுகாதார நலன் ஆகியவற்றை மேற்பார்வையிடுவதாகக் கருதப்படுகிறது. யானாடி மரபுப்படி, அம்மன் வழிபடாதபோது, அவளைப் பின்பற்றுபவர்களுக்கு பெரியம்மை நோய் ஏற்படுகிறது. நோய் குணமடைந்த பிறகு, ஒரு குறிப்பிட்ட நாளில் ஒரு சிறப்பு குடிசையில் அங்குள்ள சமூக மக்களால்  அவள் வணங்கப்படுகிறாள். 

## புராண பின்னணி
ஆந்திராவின் கிராமப்புறங்களில் உள்ள மக்களால் பின்பற்றுபட்டு வணங்கப்படும் ஏழு சகோதர-பெண் தெய்வங்களில் பொலேரம்மாவும் ஒருவராகக் கருதப்படுகிறார். மேலும்  அவருக்கு போத்துராஜு என்ற சகோதரர் இருக்கிறார். 

## திருவிழா
பொலேரம்மாவுக்கு நடக்கும் திருவிழா மூன்று நாட்கள் நீடிக்கும். ஒரு எருமை அம்மனுக்கு பிரசாதமாக பலியிடப்பட்டு, அதன் இரத்தத்தை ஒரு தொட்டியில் ஊற்றி,  கிராமம் முழுவதும் சிதறடிக்கப்படும் சடங்கு முறையில் உள்ளது  

## மேற்கோள்கள்

பகுப்பு:இந்து பெண் தெய்வங்கள்
பெண்களுக்கான பன்னாட்டு சனநாயகக் கூட்டமைப்பு

**பெண்களுக்கான பன்னாட்டு சனநாயகக் கூட்டமைப்பு** (*Women's International Democratic Federation*) என்பது பெண்களின் உரிமைகளுக்காகப் பணியாற்றுவதை குறிக்கோளாகக் கொண்ட ஒரு சர்வதேச அமைப்பாகும். இது 1945 இல் நிறுவப்பட்டது. மேலும் பனிப்போரின் போது மிகவும் சுறுசுறுப்பாக இருந்தது. இது ஆரம்பத்தில் பாசிச எதிர்ப்பு, உலக அமைதி, குழந்தைகள் நலன் மற்றும் பெண்களின் நிலையை மேம்படுத்துவதில் கவனம் செலுத்தியது.  பனிப்போர் காலத்தில், இது பொதுவுடைமை சார்பு கொண்டதாகவும் சோவியத் ஒன்றியம் சார்பாக செயல்படுவதாகவும் விவரிக்கப்பட்டது. 1950 ஆம் ஆண்டு முதல் ஜூன் 1 ஆம் தேதி குழந்தைகள் தினமாக பல நாடுகளில் அனுசரிக்கப்படும் குழந்தைகளைப் பாதுகாப்பதற்கான சர்வதேச தினம், மாஸ்கோவில் நவம்பர் 1949 இல் நடைபெற்ற மாநாட்டில் கூட்டமைப்பால் நிறுவப்பட்டது.  இது, ஆங்கிலம், பிரஞ்சு, எசுப்பானியம், ஜெர்மனி மற்றும் உருசிய மொழிகளில், அரபு மொழியில் அவ்வப்போது இதழ்களுடன் *வுமன் ஆஃப் தி ஹோல் வேர்ல்ட்* என்ற மாத இதழையும் வெளியிடுகிறது. 

கூட்டமைப்பு 1945 இல் பாரிஸில் நிறுவப்பட்டது, ஆனால் பிரெஞ்சு அதிகாரிகளால் தடைசெய்யப்பட்ட பின்னர், கிழக்கு பெர்லினுக்கு மாற்றப்பட்டது. அங்கு கிழக்கு ஜெர்மன் அரசாங்கத்தால் ஆதரிக்கப்பட்டது.    அமைப்பின் முதல் தலைவராக யூஜெனி காட்டன் , நிறுவன உறுப்பினர்களில் *சோலா டிராகோய்சேவா* மற்றும் *அனா பாக்கர்* ஆகியோர் அடங்குவர். அமைப்பானது 1945-க்குப் பிந்தைய காலத்தில் கிழக்குப் பகுதியில் உள்ள மிகப்பெரிய மற்றும் "அநேகமாக மிகவும் செல்வாக்கு மிக்க சர்வதேச பெண்கள் அமைப்புகளில்" ஒன்றாகும்.  அதன் வரலாற்றில் பல்வேறு புள்ளிகளில், ஐக்கிய நாடுகள் பொருளாதார மற்றும் சமூக சபையின் ஆலோசனை அந்தஸ்தைப் பெற்றுள்ளது. ஐக்கிய நாடுகள் சபையில் பெண்களின் நிலை குறித்த ஆணையத்தில் அமைப்பின் பிரதிநிதிகளின் துவக்கத்தில் தான் 1975 ஆம் ஆண்டில் ஐநா சர்வதேச மகளிர் ஆண்டாக அறிவித்தது 

பெண்கள் சர்வதேச ஜனநாயகக் கூட்டமைப்பின் செயலகம் பிரேசிலின் சாவோ பாவுலோவில் அமைந்துள்ளது.  பிலிப்பீன்சு காங்கிரஸ் பெண்மணி, லிசா மசா, ஆசியாவில் கூட்டமைப்பின் பிராந்திய ஒருங்கிணைப்பாளராக உள்ளார். 

## சான்றுகள்

## வெளி இணைப்புகள்

*Latest version of the WIDF website (Dec.14, 2012) on the வந்தவழி இயந்திரம். Only available in Portuguese.
* Women's International Democratic Federation (WIDF) Records Sophia Smith Collection, Smith College Special Collections
*Women's International Democratic Federation (WIDF) Records at the International Institute for Social History (IISH) in the Netherlands

பகுப்பு:பெண்களுக்கான சர்வதேச நிறுவனங்கள்
பகுப்பு:பொதுவுடைமை அமைப்புகள்
விராலி மோடி

**விராலி மோடி** 
*Virali Modi* (பிறப்பு 29 செப்டம்பர் 1991) இந்தியாவைச் சேர்ந்த  ஊனமுற்றோர் உரிமை ஆர்வலர் மற்றும் ஊக்கமளிக்கும் பேச்சாளர் ஆவார். இவர் தனது இளமைக் காலத்தின் பெரும்பகுதியை அமெரிக்காவில் கழித்தார், ஆனால் இந்தியாவிற்கு விஜயம் செய்த பிறகு இவர் மலேரியா நோயால் பாதிக்கப்பட்டு கோமா நிலைக்குச் சென்றார். பின்னர் மருத்துவ சிகிச்சை பெற்று உயிர் பிழைத்தார்; ஆனால் இவரால் நடக்க முடியவில்லை. மனம் தளராமல், இவர் 2014 இல் "மிஸ் வீல்சேர் இந்தியா" போட்டியில் கலந்துகொண்டு, அதில், இரண்டாவது இடத்தைப் பிடித்தார், இதன் விளைவாக சமூக ஊடகங்களில் ஏராளமான பின் தொடர்பவர்களைக் குவித்தார். "இந்திய ரயில்வேயில் ஊனமுற்றோருக்கான நட்பு நடவடிக்கைகளை செயல்படுத்தவும்" என்ற தலைப்பில் மாற்றம் (Change.org) என்ற பெயரில் கோரிக்கையை இவர் தொடங்கினார். ரயில்வேயை இன்னும் அணுகக்கூடியதாக மாற்றுவதற்கான இவரது முயற்சியை பாராட்டும் பொருட்டு, 2017 ஆம் ஆண்டிற்கான " 100 பெண்கள் (பிபிசி) "  இல் இவரது பெயர் இடம் பெற்றது. இவர் தனது இயலாமை காரணமாக தனது அனுபவங்கள் மற்றும் போராட்டங்கள் குறித்து பல டெட் (மாநாடு)  நிகழ்ச்சிகளில் பேச்சுக்களை வழங்கியுள்ளார். மாற்றுத்திறனாளிகளுக்கான அணுகலை ஊக்குவிப்பதற்காக , 2017 ஆம் ஆண்டு  மை ட்ரெய்ன் டூ (#MyTrainToo)  ராம்ப் மை ரெஸ்டாரன்ட் (#RampMyRestaurant) என்ற தலைப்புகளில் இவர்  தொடங்கினார்.

## சான்றுகள்

பகுப்பு:வாழும் மக்கள்
பகுப்பு:1991 பிறப்புகள்
பெண்களின் நிலை குறித்த ஐக்கிய நாடுகள் ஆணையம்

**பெண்களின் நிலை குறித்த ஆணையம்** ( *United Nations Commission on the Status of Women* ) என்பது ஐக்கிய நாடுகள் பொருளாதார மற்றும் சமூக சபையின் ஒரு செயல்பாட்டு ஆணையமாகும். இது ஐக்கிய நாடுகள் அவையின் முக்கிய  உறுப்புகளில் ஒன்றாகும். இது பாலின சமத்துவம் மற்றும் பெண்களுக்கு அதிகாரமளித்தல் ஆகியவற்றை ஊக்குவிக்கும் ஐ.நா.வின் உறுப்பு என விவரிக்கப்பட்டுள்ளது. ஒவ்வொரு ஆண்டும், உறுப்பு நாடுகளின் பிரதிநிதிகள் நியூயார்க்கில் உள்ள ஐக்கிய நாடுகளின் தலைமையகத்தில் கூடி, முன்னேற்றம் பாலினச் சமனிலையை மதிப்பீடு செய்யவும், சவால்களை அடையாளம் காணவும், உலகளாவிய தரங்களை அமைக்கவும், பாலினச் சமனிலை மற்றும் உலகெங்கிலும் உள்ள பெண்களின் முன்னேற்றத்தை மேம்படுத்தவும் உறுதியான கொள்கைகளை உருவாக்குகின்றனர். ஏப்ரல் 2017 இல்,சபை நான்கு ஆண்டு காலத்திற்கு 2018-2022 க்கு 13 புதிய உறுப்பினர்களை தேர்ந்தெடுத்தது. புதிய உறுப்பினர்களில் ஒன்றான சவூதி அரேபியா பெண்கள் உரிமைகளை மோசமாக நசுக்குவதாக விமர்சிக்கப்பட்டது .

### ஈரான் இசுலாமிய குடியரசின் வெளியேற்றம்
டிசம்பர் 2022 இல், மகசா அமினியின் மரணம் மற்றும் ஈரானில் மனித உரிமை எதிர்ப்பாளர்களுக்கு எதிரான வன்முறை ஒடுக்குமுறையைத் தொடர்ந்து, பெண்கள் நிலை குறித்த ஐக்கிய நாடுகளின் ஆணையத்தின் உறுப்பினரிலிருந்து ஈரான் இசுலாமியக் குடியரசு வெளியேற்றப்பட்டது. ஆணையத்தின் வரலாற்றில் பெண்களை நடத்தும் விதத்தில் உறுப்பினர் ஒருவர் வெளியேற்றப்படுவது இதுவே முதல் முறை.

## குறிப்பு

## சான்றுகள்
*Alston, Phillip. *The United Nations and human rights: a critical appraisal*. New York: Oxford University Press, 1992.
*Riofrio Bueno Martha de los A. *Gender Equality special report of discrimination against indigenous women*. UN Security Council, 1998
*CSW March 1, 2010 meeting. 
*Jain, Devaki. *Women, Development, and the UN*. Bloomington, IN: Indiana University Press, 2005
*NGO CSW
*UN CSW 2010

## வெளி இணைப்புகள்
* 
*Short History of the Commission on the Status of Women

பகுப்பு:பெண்களுக்கான சர்வதேச நிறுவனங்கள்
போத்துராஜூ

**போத்துராஜூ** ( ) ஒரு இந்து நாட்டுப்புற தெய்வம், அவரை வணங்குபவர்களால்  விஷ்ணுவின் ஒரு அவதாரமாக  கருதப்படுகிறார். அவர் மகாராஷ்டிரா மற்றும் தென்னிந்தியாவின் ஆந்திரா, தெலுங்கானா, தமிழ்நாடுகளில் சில கிராமப்புறங்களில் ஒரு கிராமதேவதையகக் கருதப்படுகிறார், மேலும் சில சமயங்களில் திரௌபதி கங்கம்மா மற்றும் யெல்லமா போன்ற  பெண் நாட்டுப்புற தெய்வத்தின் சகோதரராகவும் கருதப்படுகிறார். 

## புராண கதை
இந்த தெய்வத்தின் தோற்றம் மற்றும் நோக்கம் பற்றி பல்வேறு புராணக்கதைகள் மற்றும் நம்பிக்கைகள் உள்ளன, ஆனால் அவர் பொதுவாக அவர்களின் கோவில்கள் மற்றும் ஊர்வலங்களில் உள்ள தெய்வங்களின் சக்தியை பாதுகாக்கும் பாதுகாவலராகக் கருதப்படுகிறார், 

ஆந்திரப் பிரதேசம் மற்றும் தெலுங்கானாவில், விவசாய சமூகங்களைச் சேர்ந்த பெண்கள் *சப்த கன்னிகைகளின்* தேவதைகளை வணங்குகிறார்கள்: ஏழு கன்னி தெய்வங்களான போலேரம்மா அங்கம்மா, முத்தியாலம்மா, போச்சம்மா, பங்காரம்மா, மாதம்மா மற்றும் எல்லம்மா, இவர்களுடைய ஒரே சகோதரன் என போத்துராஜுவை கருதுவதும் உண்டு.  அவர் மூத்த சகோதரியான போச்சம்மாவின் ஆண் உருவமாக கருதப்படுகிறார். 

ஒருமுறை, லட்சுமி, சீதையாக, ராமனைக் கண்டு மயங்கி, அவனுடன் காட்டில் விளையாட விரும்பினாள் என்று பாரம்பரியமாக நம்பப்படுகிறது. ராமர் அதற்கு மறுத்ததால், அடுத்த ஜென்மத்தில், ராமர் எப்பொதும் கெட்ட மனிதர்களால் சூழ்ந்தே வாழும்படி  சபித்தார், பதிலுக்கு ராமரோ பெருந்தன்மையாக, லட்சுமி அடுத்த ஜென்மத்தில் காமேஸ்வரியாக (காமவல்லியாக) பிறப்பாள் என்றும் எப்போதெல்லாம் ராமரின் பெயர் உச்சரிக்கப்படுமோ அப்போதெல்லாம் அவள் புன்னகைப்பாள் என்றும் கூறினார். அவரது வேண்டுகோளின் பேரில், சிவன் லக்ஷ்மியின் சக்தியை ஒரு குளத்தில் வைத்தார், அதில் இருந்து பார்வதி கவனக்குறைவாக ஏழு குடங்களை எடுத்து, ஏழு சகோதரி-தெய்வங்களை உருவாக்கினார். அவர்களை தத்தெடுப்பது குறித்து தெய்வீக தம்பதிகளால் முடிவு செய்ய முடியாததால், சகோதரிகளைப் பாதுகாக்க போத்திராஜு பிறந்தார்.  பிரம்மா மூன்று சகோதரிகளை ஒன்றுபோல   குளத்திலிருந்து உருவாக்கும்போது, அவர்களில் ஒருவரான காமவல்லியை போத்திராஜு தனது மனைவியாக எடுத்துக்கொள்கிறார்.

தமிழ்நாட்டில் சில கிராமப்புற சமூகத்தினரால் முனியாண்டியின் தம்பியாகக் கருதப்படுகிறார் . 

## மேற்கோள்கள்

பகுப்பு:வைணவ சமயம்
சந்திரூர் திவாகரன்

**காளத்தில் மக்கி திவாகரன்** (    ), பொதுவாக அவரது புனைப்பெயரான **சந்திரூர் திவாகரன்** என்று அழைக்கப்படுகிறார், மலையாள மொழி கவிஞர்  மற்றும் இந்தியாவின் கேரளாவைச் சேர்ந்த நாட்டுப்புற பாடல் எழுத்தாளர் ஆவார். மலையாள இலக்கியத்திற்கான அவரது ஒட்டுமொத்த பங்களிப்பிற்காக 2011 இல் அம்பேத்கர் தேசிய விருது இந்திய அரசால்  அவருக்கு வழங்கப்பட்டது.

## படைப்புகள்
 
அவர் பல நாட்டுப்புற பாடல்கள், நாடக பாடல்கள் மற்றும் வில்லு பாட்டு (ஒரு பாரம்பரிய பாடல் பாணி)  போன்றவைகளை எழுதியுள்ளார்.

* *ராதா* – (1965)
* *பர்ன்னுபோய இனக்குயில்* – (1966)
* *மல்ஸ்யகாந்தி* – (1968)
* *ஷெரிஃபா* – (1969)
* *உதயவும் காத்து* – (1977)
* *ஆழாத்திலோடுங்கிய வாழ்வியல்* – (1980)
* *மத்திய துரந்தம்* – (1982)
* *குடும்பினி* – (1990) (சிறுகதை)
* *முழங்க பாஞ்சஜன்யம்* – (1991)
* *சகாரா* – (1994) (குழந்தைகள் கவிதை)
* *பகல் பக்ஷியுதே கீதம்* – (1996)
* *தேசபுராணம்* – (1996) (குழந்தைகள் கவிதை)
* *ஆரணி* – (1999)
* *பத்தினி தெய்யம்* – (2003)
* *உல்சவம்* – (2003) (குழந்தைகள் கவிதை)
* *விஷாதபர்வம்* – (2004)
* *விஸ்வகர்மகீர்த்தனாங்கள்* – (2007)
* *இனியேத்ரதூரம்* – (2008)
* *மௌனனோம்பரம்* – (2011)
* *கர்ணிகாரம்* – (2013)

## விருதுகள்
மலையாள நாட்டுப்புற இலக்கியத்திற்கான அவரது பங்களிப்பிற்காக பல்வேறு இயக்கங்கள் அவருக்கு பல விருதுகளை வழங்கி கவுரவப்படுத்தியுள்ளது.

* *பொப்பல் கானா விருது* – (1976)
* *ஞானோதயம் சபா பிகேஎம் வயனாசல விருது* – (1977)
* *DYFI விருது* – (பள்ளுருத்தி மண்டலம், 1978)
* *சேதனா விருது* – (1979)
* *மாத்ருபூமி விருது* – (திருச்சூர் மாவட்டம், 1981)
* *சமஸ்தா கேரள சாகித்ய பரிஷத் விருது* - (1985) 
* *யுவபூஷணம் வயனாசல விருது* – (1987)
* *உஜாலா விருது* – (1994)
* *சுரேந்திரன் நினைவு விருது* – (1994) – *விஷதா* 
* *படிட் கருப்பன் சாகித்ய விருது* – (1994)
* *போதி சாகித்ய புரஸ்காரம்* – (2003)
* *ஜஸ்ஸி விருது* – (2005)
* *கிருஷ்ணா விருது* – (2008)
* *பி.கே.தேவர் விருது* – (2009)
* *அக்ஷ்யதீபபுரஸ்கரம்* – (2010)
* *அம்பேத்கர் விருது* – (2011)

## மேற்கோள்கள்


பகுப்பு:வாழும் மக்கள்
பகுப்பு:மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:ஆலப்புழை மாவட்ட மக்கள்
பகுப்பு:1946 பிறப்புகள்
பெண், வாழ்க்கை, சுதந்திரம்

[thumb| [வியன்னாவிலுள்ள ஒரு சுவரோவியம் ஒரு குர்து பெண்ணையும் பெண், வாழ்க்கை, சுதந்திரம் (குர்து மொழியில்) என்ற முழக்கத்தையும் காட்டுகிறது.]]
**பெண், வாழ்க்கை, சுதந்திரம்** (* Woman, Life, Freedom* ) என்பது குர்து சுதந்திரம் மற்றும் ஜனநாயக கூட்டமைப்பு இயக்கங்கள் இரண்டிலும் பயன்படுத்தப்படும் ஒரு பிரபலமான அரசியல் குர்து முழக்கம் ஆகும். மகசா அமினியின் மரணத்திற்கு பதிலடியாக ஈரானில் நடந்த போராட்டங்களின் போது இந்த முழக்கம் ஒரு பேரணியாக மாறியது.
thumb|குர்து மற்றும் ஆங்கிலத்தில் எழுதப்பட்ட வாசகத்துடன் ஒரு பலகை

## தோற்றம்
முழக்கத்தின் தோற்றம் இருபதாம் நூற்றாண்டின் பிற்பகுதியில் குர்து சுதந்திர இயக்கத்தில் காணப்படலாம். ஈரான், ஈராக், துருக்கி மற்றும் சிரியா அரசாங்கங்களின் துன்புறுத்தலுக்கு பதிலளிக்கும் வகையில் அடிமட்ட செயல்பாட்டின் அடிப்படையில் நிறுவப்பட்ட குர்து சுதந்திர இயக்கத்தின் ஒரு பகுதியான குர்து பெண்கள் இயக்கத்தின் உறுப்பினர்களால் முதன்முறையாக முழக்கம் பயன்படுத்தப்பட்டது.  இது அப்துல்லா ஓசுலான் போன்ற குர்து பிரமுகர்களால் அவரது முதலாளித்துவ எதிர்ப்பு மற்றும் ஆணாதிக்க எதிர்ப்பு எழுத்துகளில் மேலும் பிரபலப்படுத்தப்பட்டது. முதன்முதலில் பயன்படுத்தப்பட்டதிலிருந்து, இந்த முழக்கம் குர்து அமைப்புகளின் உறுப்பினர்கள் மற்றும் குர்து இயக்கத்திற்கு வெளியே உள்ளவர்களால் பயன்படுத்தப்பட்டது.

## ஆரம்பகால குர்து பயன்பாடு
இந்த முழக்கம் குர்திசுதான் சமூகங்களின் ஒன்றியம் ஆகியவற்றின் பிரதிநிதித் தலைவரும், குர்திசுத்தான் தொழிலாளர் கட்சியின் தலைவருமான அப்துல்லா ஓசுலானால் பரிந்துரைக்கப்பட்ட பெண்ணியம் மற்றும் பாலின சமத்துவத்தின் ஒரு வடிவத்துடன் தொடர்புடையது..  இந்த முழக்கம் 2000களில் குர்து பெண்களின் அரசியல் செயல்பாடுகளைக் குறித்தது. மேலும், அதன் எழுத்துப்பிழை, தாளம் மற்றும் அர்த்தமுள்ள முக்கியத்துவத்தின் காரணமாக கவர்ச்சிகரமானதாகக் கருதப்பட்டது. இசுலாமிய அரசுக்கு (ஐஎஸ்ஐஎஸ்) எதிரான போரில் பெண்கள் பாதுகாப்பு பிரிவுகளின் குர்துக்களிடையேயும் இந்த முழக்கம் பயன்படுத்தப்பட்டது.

## உலகம் முழுவதும் பரவுதல்
இந்த முழக்கம் முதலில் குர்து பெண் போராளிகளால் உருவாக்கப்பட்டது. பின்னர் உலகெங்கிலும் உள்ள மற்ற போராட்டங்களில் பிரபலமானது. 25 நவம்பர் 2015 அன்று, பல ஐரோப்பிய நாடுகளில் பெண்களுக்கு எதிரான அனைத்துலக வன்முறை ஒழிப்பு தினத்தின் போது நடைபெற்ற கூட்டங்களில் இது பயன்படுத்தப்பட்டது.

### ஆப்கானித்தான்
thumb|பாரசீக மொழியில் '''பெண், வாழ்க்கை, சுதந்திரம்''' என்ற முழக்கத்தின் கலைப்படைப்பு
செப்டம்பர் 20, 2022 அன்று, ஈரானில் போராட்டம் நடத்திய பெண்களுக்கு ஆதரவாக ஆப்கானித்தான் பெண்களால் முழக்கம் எழுப்பப்பட்டது.

### பிரான்ஸ்
2018 இல், கான் திரைப்பட விழாவின்போது, *கேர்ள்ஸ் ஆஃப் தி சன்* பட நடிகர்கள் "ஜின் ஜியான் அசாதி" என்று கோஷமிட்டனர். மகசா அமினியின் மரணத்திற்கான எதிர்ப்புகளைத் தொடர்ந்து செப்டம்பர் 2022 இல் பிரான்சின் லிபரேஷன் என்ற நாளிதழின் முதல் பக்கத்தில் பாரசீக மொழியில் முழக்கம் அச்சிடப்பட்டது.

## இதனையும் பார்க்கவும்

* பெண்களின் நிலை குறித்த ஐக்கிய நாடுகள் ஆணையம்

## சான்றுகள்

## வெளி இணைப்புகள்
*

பகுப்பு:பெண்களுக்கு எதிரான வன்முறை
பகுப்பு:குர்திஸ்தான்
பகுப்பு:சாகரவ் பரிசு பெற்றவர்கள்
சோரத் ராய் தியாச்

**சோரத் ராய் தியாச்** (    ) பாகிஸ்தானின் சிந்துவில் சொல்லப்பட்டு வரும் பாரம்பரிய  வரலாற்று காதல் கதைகளில் ஒன்றாகும். இந்தக் கதை ஷா ஜோ ரிசாலோவிலும் இருக்கிறது மேலும் பாகிஸ்தானின் சிந்துவில் சொல்லப்படும் பிரபலமான ஏழு சோகக் காதல்களின் ஒரு காதல் கதையாகும். மற்ற ஆறு கதைகளாவன *உமர் மார்வி*, *[[சாசுய் புன்குன்|சசுய் புன்ஹுன்]]*, *சோஹ்னி மெஹர்*, *லிலன் சானேசர்*, *[[நூரி- ஜாம் தமாச்சி|நூரி ஜாம் தமாச்சி]]* மற்றும் *மொமல் ரானோ* பொதுவாக சிந்துவின் ஏழு ராணிகள் அல்லது ஷா அப்துல் லத்தீஃப் பிட்டாயின் ஏழு கதாநாயகிகள் என்று அழைக்கப்படுகின்றன.

## கதைச்சுருக்கம்
சோரத்,  தற்போது குஜராத்தில் உள்ள கிர்னார், ஜூனாகத் பகுதியைச் சேர்ந்த ராஜா தாஜின் அல்லது அரசர் ராய் தியாச் அல்லது ரோர் குமார்  ன் ராணி ஆவார்,  தனது கணவனின் அன்பிற்காக தன்னையே தியாகம் செய்தார். தியாச் அலைந்து திரிந்த அனாதை சிறுவனான 

பிஜால்க்குத் தன் தலையை பரிசாகக் கொடுத்தையடுத்து சோரத்தும் அவனைப் பின்தொடர்ந்து இறந்தவர்களின் உலகத்திற்குச் சென்றாள்,  அனாதை சிறுவனின் உள்ளத்தை உருக்கும் பாடல்களை கேட்ட தியாச், மிகவும் மனம் மகிழ்ந்து, அவனிடம் என்ன வேண்டும் என்று கேட்க, அவனோ அவனுடைய தலையைக் கேட்டான். கருணையும் தாராளமும் கொண்ட அரசனும் அடுத்த கணமே அதைக் கொடுத்தான். 

அன்பு கணவனை இழந்த  சோரத்தின் தலையில் அந்தப் பாடல்களை தவிர வேறு எதுவுமே ஒலிக்கவில்லை. அதைத்தொடர்ந்து  அவளும் தனிமையான வாழ்க்கையிலிருந்தும், அவனைப் பிரிந்த வலியிலிருந்தும் அவனை போலவே தனது தலையை துண்டித்துக்கொண்டு விடைபெற்றாள்.  

**சூர் சோரத்** ( சிந்தி : **سر سورٺ** ) என்பது ஷா ஜோ ரிசாலோவின் 30 சூராக்களில் (அத்தியாயங்கள்) ஒன்றாகும், அதில் ராய் தியாச் மற்றும் சோரத்தின் நன்கு அறியப்பட்ட கதையின் இணைப்பு புள்ளிகள் விவரிக்கப்பட்டுள்ளது . இந்த சூரின் உள்ளடக்கங்கள், பிரிவு வாரியாக, கீழே விவரிக்கப்பட்டுள்ளன:

# பிஜால் ராய் தியாச்சிடம் வந்து தலையைக் கேட்கிறார் - அவருக்கு பல்வேறு வகையான விலைமதிப்பற்ற பரிசுகள் வழங்கப்படுகின்றன, ஆனால் அவர் தனது கோரிக்கையில் பிடிவாதமாக இருக்கிறார்.
# பிஜால் ஆறு இரவுகள் தொடர்ச்சியாகப் பாடுகிறார் - அவருக்கு அதிக பரிசுகள் வழங்கப்படுகின்றன.
# பிஜாலின் இசையின் விளைவுகள்.
# ராய் தியாச் தனது தலையை துண்டித்து பிஜலுக்கு கொடுக்கிறார்-சோரத் இறந்த அவரது வீட்டின் உறுப்பினர்களின் துக்கம்.

## மற்ற கலை வடிவங்களில்

* இந்திய சிந்தித் திரைப்படமான *ராய் தியாச்*, இந்த நாட்டுப்புறக் கதையின் தழுவலாக, 1958 ஆம் ஆண்டு வெளியாகியது . இப்படம்  ஜேபி லுல்லா இயக்கி லால்வானி தயாரித்து வெளியிடப்பட்டது . இது ராம் பஞ்வானி என்பவரால் எழுதப்பட்டது மற்றும் லால்வானி, சாந்தி ராம்சந்தனி மற்றும் பூடோ அத்வானி ஆகியோர் நடித்தனர். படத்தின் இசை, பூலோ சி. ராணி யால் அமைக்கப்பட்டது. இத்திரைப்படம் இசையின் காரணமாகவே பெரிதும் அறியப்படுகிறது.  
* பஞ்வானி சிந்தி மொழியில் *பிஜல் ராய் தியாச்* என்ற நாடகத்தையும் எழுதினார்.  
* *சதி சோரத்*, காமினி பாட்டியா மற்றும் அரவிந்த் ஜோஷி நடிப்பில் 1978 இல் வெளியான நாட்டுப்புறக் கதையை அடிப்படையாகக் கொண்ட இந்திய குஜராத்தி மொழி நாடகத் திரைப்படம். 

## மேலும் பார்க்கவும்

* உமர் மாருயி
* மோமல் ரானோ
* சோஹ்னி மெஹர்
* சஸ்சுய் புன்ஹுன்
* லிலன் சானேசர்
* நூரி ஜாம் டமாச்சி

## மேற்கோள்கள்

பகுப்பு:பாக்கித்தானிய இலக்கியம்
தாதாரியா

**தாதாரியா** (சத்தீஸ்கர்: ददरिया) என்பது இந்தியாவின் சத்தீஸ்கர்  மாநிலத்தில் பாடப்படும் பல்வேறு வகையான நாட்டுப்புற பாடல்கள் அல்லது களப் பாடல் வகைகளில் ஒன்றாகும். இந்தப் பாடல்கள் 1970 களுக்கு முன்னர் நாட்டுப்புறக் கதைகளின் ஒரு பகுதியாகவும் அங்குள்ள மக்களிடம் மிகவும் பிரபலமானவையாகவும் இருந்தன,  மேலும் நெல் வயல்களில் அறுவடை செய்யும் போதும் ஓய்வு நேரத்தின் போதும் கிராமத்து ஆண்கள் அல்லது பெண்களால் பாடப்பட்டன. 1980களின் பிற்பகுதியில், ஆண்-பெண் இடையேயான 'கேள்வி மற்றும் பதில்' என்னும் முறையில் அமைந்த இந்த பாடல் முறையின் அந்தரங்க மொழிதன்மையின் காரணமாக, இந்தப் பாடல்களை எந்த ஒரு ஆணும் ஒரு பெண் அல்லது பெண் ஒரு ஆணின் முன்பாக தனிப்பட்ட முறையில் பாடுவது என்பது  சமூக ரீதியாக ஏற்றுக்கொள்ள முடியாததாகக் கருதப்பட்டது.  தாதாரியா பாடல்கள் இப்போது ஒலிப்பதிவு செய்யப்பட்ட நாடாக்கள் மற்றும் சிறிய வட்டுகளில் ஆடியோ மற்றும் வீடியோவில் கிடைக்கின்றன. பிரபல தொழில்முறை தாதாரியா பாடகர்களில் ஷேக் ஹுசைன்  மற்றும் மம்தா சந்திரகர் ஆகியோர் அடங்குவர்.

டெல்லி-6 திரைப்படத்தின் புகழ்பெற்ற பாடலான *சசுரல் கெண்டா பூல்* ஒரு தாதாரியா வகையை தழுவி எடுக்கப்பட்டதாகும். 

## குறிப்பிடத்தக்க தாதாரியா பாடல்கள்
கீழே சில பிரபலமான தாதாரியா பாடல்கள் பட்டியலிடப்பட்டுள்ளது. 

# சனா கே டார் ராஜா சனா கே டார் ராணி
# படா தே ஜா ரே, படா லே ஜா ரே கடிவாலா
# ஏக் பைசா கே பாஜி லா டு பைசா மா தேஹே ஓ
# கா தை மோலா மோஹ்னி தார் தேஹே கோண்டா பூல்
# காதா கூந்தி கே ரெங்கோயா கம்ரா கும்ரி கே ஓதோய்யா தயா மாயா லே ஜா ரே
# அட்பாட் கோதியதாஸ் தைன் மன் கே பரம் லா ஓ
# லகே ரைதே திவானா டோர் பார் மோர் மாயா லகே ரைதே

## மேற்கோள்கள்

பகுப்பு:நாட்டார் கதைப்பாடல்கள்
பகுப்பு:நாட்டார் இசை
பகுப்பு:சத்தீஸ்கர்
தோலும் தம்மும் (இசைக்கருவிகள்)

**தோலும் தம்மும்** அல்லது **தோல் டமௌன்** என்பது உத்தரகாண்ட் மற்றும் கீழ் இமாச்சலப் பிரதேசத்தின் இசைக்கப்படும் தோல் மற்றும் தமாவ் என்ற இரண்டு நாட்டுப்புற இசைக்கருவிகளைக் குறிக்க மொத்தமாக பயன்படுத்தப்படும் சொல் ஆகும்,இந்த இசைக்கருவிகள் தனித்தனியாக இசைக்கப்பட்டாலும் திருவிழாக்கள், இசை நிகழ்ச்சிகள் மற்றும் சிறப்பு  சந்தர்ப்பங்களில் எப்போதுமே ஒன்றாகதான் இசைக்கப்படுகின்றன; இவ்விரண்டு இசைக்கருவிகளும் கிராமவாசிகளின் வாழ்க்கையில் முக்கியப் பங்கு வகிக்கின்றன, அவர்கள் பெரும்பாலும் பிராந்தியத்தின் தொலைதூர பள்ளத்தாக்குகளில் வாழ்கிறார்கள், மேலும் ஒவ்வொரு முக்கிய நிகழ்வும் அவர்களின் இசையுடன் சேர்ந்துள்ளது, இக்கருவிகளை இசைப்பது மங்களகரமானதாக கருதப்படுகிறது.  பிறப்பு மற்றும் ஞானஸ்நானம் கொண்டாடுவது முதல் அனைத்து மத விழாக்கள், *பாண்டவ லீலா* போன்ற நாட்டுப்புற நாடகங்கள், அறுவடை திருநாள் மற்றும் இறப்பு சடங்குகள் என ஒவ்வொரு சந்தர்ப்பத்திற்கும் ஏற்ற குறிப்பிட்ட தாள வடிவங்களை பட்டியலிட்டுள்ள *தோல் சாகரின்* பண்டைய வாய்மொழிக் கட்டுரையின்படி அவை இசைக்கப்படுகின்றன. பாரம்பரியமாக, அவை *அவுஜி*, *பஜ்கி*, *தாஸ்* அல்லது *தோலி* போன்ற குறிப்பிட்ட இனத்தை சார்ந்த மக்களாலேயே இசைக்கப்படுகிறது. மேலும் அந்தந்த விழாக்களுக்கு ஏற்ப இக்கருவிகள் இணைந்து இசைக்கப்படும் தாள லயங்கள் மாறுபடும்.

## மேற்கோள்கள்

பகுப்பு:இந்திய இசைக்கருவிகள்
உரன் கடோலா

**உரன் கடோலா** ( இந்துஸ்தானி : उड़न खटोला, اُڑن کهٹولا) என்பது வட இந்தியா மற்றும் பாகிஸ்தானின் பாரம்பரிய நாட்டுப்புறக் கதைகளில் கதை மாந்தர்கள் எளிதாக ஓரிடத்திலிருந்து வேறொரு இடத்திற்கு செல்ல உதவும் பறக்கும் கம்பளம் ஆகும். இந்த வார்த்தையின் அர்த்தம்  என்பதாகும், ஆனால் நாட்டுப்புறக் கதைகளில் இந்த வார்த்தை எந்தவொரு பறக்கும் வாகனத்தையும் குறிக்கவும், மறைந்து கொள்ள உதவும் கம்பளத்தை குறிக்கவும் பயன்படுகிறது.

நவீன கால இந்திய மற்றும் பாக்கிஸ்தானிய பேச்சு வழக்கில் , இது பறக்கும் வாகனம் ( ஹெலிகாப்டர் அல்லது விமானம் போன்றவை) அல்லது காற்றில் பறக்கும் ( கோண்டோலா லிப்ட் போன்றவை) எந்த வாகனத்தையும் குறிக்கலாம்.

## இலக்கியத்தில் பறக்கும் கம்பளம்
* ஆயிரத்தொரு இரவு கதைகளில் உள்ள கதைகளில் ஒன்றில், இந்தியத் தீவுகளின் சுல்தானின் மூத்த மகனான இளவரசர் ஹுசைன் , இந்தியாவில் உள்ள பிஸ்நகருக்கு ( விஜயநகரம் ) பயணம் செய்து ஒரு மந்திரக் கம்பளத்தை எப்படி வாங்குகிறார் என்பதை விவரிக்கிறது.
* அரசர் சாலமனின் கம்பளம் பச்சைப் பட்டுப் பட்டையால் ஆனது, மேலும் அறுபது மைல்கள் (97 கி.மீ.) நீளமும், அறுபது மைல் (97 கி.மீ.) அகலமும் கொண்டதாகும்.
*ரஷ்ய நாட்டுப்புறக் கதைகளில், பாபா யாகாவால்  முட்டாள் இவான்னுக்கு ஒரு பறக்கும் கம்பளம் மற்றும்  வேறு சில மந்திர பரிசுகளை வழங்குவதை அறியலாம். (எ.கா. நாயகனுக்கு வழி காட்டும் ஒரு பந்து, அல்லது பாலமாக மாறும் ஒரு துண்டு) போன்றவை.
* மார்க் ட்வைனின் " கேப்டன் ஸ்டோர்ம்ஃபீல்டின் சொர்க்க வருகை " இல் , சொர்க்கம் முழுவதும் உடனடியாக பயணிக்க மந்திர கம்பளம் பயன்படுகிறது.

இப்படியாக மந்திர பறக்கும் கம்பளங்கள்  இலக்கியம், திரைப்படங்கள் மற்றும் வீடியோ விளையாட்டுகளிலும் இடம்பெற்றுள்ளன.

## மேலும் பார்க்கவும்

* விமானம்

## மேற்கோள்கள்

பகுப்பு:கற்பனைகள்
பகுப்பு:கற்பனை இடங்கள்
பகுப்பு:மந்திரங்கள்
சர்வதேச பெண்கள் அமைப்பு

**பெண்களுக்கான சர்வதேச அமைப்பு** (*International Council of Women* ) என்பது பெண்களுக்கான மனித உரிமைகளை வாதிடுவதற்கான பொதுவான காரணத்திற்காக தேசிய எல்லைகளுக்கு அப்பால் பணிபுரியும் பெண்கள் அமைப்பாகும். மார்ச் மற்றும் ஏப்ரல் 1888 இல், கனடா, அயர்லாந்து , இந்தியா, ஐக்கிய இராச்சியம், பின்லாந்து, டென்மார்க், பிரான்சு மற்றும் நோர்வே ஆகிய 9 நாடுகளைச் சேர்ந்த 53 பெண்கள் அமைப்புகளைப் பிரதிநிதித்துவப்படுத்தும் 80 பேச்சாளர்கள் மற்றும் 49 பிரதிநிதிகளுடன் பெண் தலைவர்கள் வாசிங்டன், டி. சி.யில் ஒன்று கூடினர். இதில், தொழில்முறை அமைப்புகள், தொழிற்சங்கங்கள், கலைக்குழுக்கள் மற்றும் நற்பணி மன்றங்களைச் சேர்ந்த பெண்கள் பங்கேற்றனர். தேசிய அமைப்புகள் சர்வதேச பெண்கள் அமைப்புடன்  இணைக்கப்பட்டுள்ளன, இதனால் அவை சர்வதேச அளவில் கவனிக்கப்படுகின்றன. இந்த அமைப்பானது,  ஐக்கிய நாடுகள் அவை மற்றும் அதன் நிரந்தரப் பிரதிநிதிகளான ஐக்கிய நாடுகள் பொருளாதார மற்றும் சமூக சபை, பன்னாட்டு தொழிலாளர் அமைப்பு, ஐக்கிய நாடுகளின் உணவு மற்றும் வேளாண்மை அமைப்பு, உலக சுகாதார அமைப்பு, ஐக்கிய நாடுகள் வளர்ச்சித் திட்டம், ஐக்கிய நாடுகள் சூழல் திட்டம், ஐக்கிய நாடுகள் கல்வி, அறிவியல், பண்பாட்டு நிறுவனம், ஐக்கிய நாடுகளின் சிறுவர் நிதியம், ஆகியவற்றுடன் ஆலோசனை அந்தஸ்தைப் பெற்றுள்ளது.

## ஆரம்பம்

1882 இல் ஐரோப்பாவிற்கு வருகை தந்த போது, அமெரிக்க வாக்குரிமையாளர்களான எலிசபெத் கேடி ஸ்டாண்டன் மற்றும் சூசன் பிரவுன் அந்தோனி ஆகியோர் பல நாடுகளில் உள்ள சீர்திருத்தவாதிகளுடன் சர்வதேச பெண்கள் அமைப்பின் யோசனை பற்றி விவாதித்தனர். அவர்கள் வீடு திரும்புவதற்கு சற்று முன்பு அவர்களின் மரியாதை நிமித்தமான வரவேற்பு நிகழ்ச்சியில் யோசனையை மேலும் வளர்க்க கடிதப் பரிமாற்றக் குழு ஒன்று உருவாக்கப்பட்டது. அந்தோனி மற்றும் ஸ்டாண்டன் தலைமையிலான தேசிய பெண் வாக்குரிமை சங்கம், மார்ச் 25, 1888 அன்று வாஷிங்டன் டி. சி. இல் சர்வதேச பெண்கள் அமைப்பின் நிறுவனக் கூட்டத்தை ஏற்பாடு செய்தது. இந்த அமைப்பில், லூசியானாவைப் பிரதிநிதித்துவப்படுத்தியவர் கரோலின் எலிசபெத் மெரிக் ஆவார். முதல் பெண்கள் உரிமைகள் மாநாட்டான செனிகா நீர்வீழ்ச்சி மாநாட்டின் நாற்பதாவது ஆண்டு கொண்டாட்டத்தின் ஒரு பகுதியாக இந்த சந்திப்பு இருந்தது. 

## குறிப்புகள்

பகுப்பு:பெண்களுக்கான சர்வதேச நிறுவனங்கள்
அபா சிங்

**அபா சிங்** (*Abha Singh*) ஒரு இந்திய ஆர்வலர் மற்றும் வழக்கறிஞர் ஆவார் . இவரது செயல்பாடு பெண்களின் உரிமைகள், பாலின சமத்துவம் மற்றும் நீதி ஆகியவற்றில் கவனம் செலுத்துகிறது.

இவர் ரான்-சமர் என்ற பெயரில் ஒரு தன்னார்வ தொண்டு நிறுவனத்தையும் நடத்தி வருகிறார், இதன் மூலம் இவர் ஆதரவற்ற பெண்கள் மற்றும் குடிசைவாசிகளுக்கு இலவச சட்ட உதவியை வழங்குகிறார்.

## கல்வி
அபா சிங் லக்னோவில் உள்ள லொரேட்டோ கான்வென்ட்டில் பயின்றார். மேலும்,  லக்னோவிலுள்ள இசபெல்லா தோபர்ன் கல்லூரியில் பட்டம் பெற்றார், தனது தொகுப்பில் முதலிடம் பெற்றவராக தன்னைப் பதிவு செய்தார். இவர் புது தில்லி ஜவஹல்லால் நேரு பல்கலைக்கழகத்தில் குழந்தை உரிமைகள் பற்றிய ஆராய்ச்சி படிப்பு (எம்.பில்.) முடித்துள்ளார். மேலும்,  மும்பை பல்கலைக்கழகத்தில் எல்.எல்.பி. பயின்றவர். 1994 ஆம் ஆண்டு இந்தியக் குடியியல் பணிகள்  தேர்வில் தேர்ச்சி பெற்று இந்திய அஞ்சல் துறையில் சேர்ந்தார்.

அலகாபாத் பல்கலைக்கழகத்தில் 1961 இல் முதுகலைப் பட்டம் பெற்ற தனது கிராமத்தைச் சேர்ந்த முதல் பெண் என்ற தனிச்சிறப்பைப் பெற்ற இவரின் தாயார் இவரின் முதன்மையான தாக்கங்களில் ஒன்றாகும்.

## தொழில்
1991 இல் மும்பையில் உள்ள சுங்க ஒழிப்புத் துறையில் சுங்க மதிப்பீட்டாளராக தனது வாழ்க்கையைத் தொடங்கிய சிங், 1994 வரை அங்கேயே இருந்தார். பின்னர், அவர் இந்திய தபால் சேவையில் சேர்ந்தார், பின்னர் பம்பாய் உயர்நீதிமன்றத்தில் வழக்கறிஞராக தனது பயிற்சியைத் தொடங்கினார்.

### இந்திய தபால் சேவை
சிங் 1995 இல் இந்திய அஞ்சல் துறையில் சேர்ந்தார். உத்தரபிரதேசத்தில் அஞ்சல் சேவைகள் இயக்குநராக அவர் பணியாற்றிய காலத்தில், மின் அஞ்சல் அலுவலகங்களுக்கு சோலார் பேனல்களைப் பயன்படுத்துவதற்கு முன்னோடியாக இருந்தார் - இதன் மூலம் தொலைதூர கிராமங்களுக்கு மேம்பட்ட அஞ்சல் சேவைகளை அணுக முடியும்.

### நூலாசிரியர்
ஆபா சிங் தனது *ஸ்த்ரீ - தஷா அவுர் திஷா என்ற* புத்தகத்தை வெளியிட்டார், இது நிகழ்நேர வழக்குகள் மற்றும் அவர்களின் சட்டப்பூர்வ ஆதாரங்களை முன்னிலைப்படுத்துவதன் மூலம் பெண்களின் அதிகாரத்தை ஊக்குவிக்கிறது, மேலும் பெண்களுக்கு அவர்களின் உரிமைகள் குறித்து கல்வி கற்பதை நோக்கமாகக் கொண்டுள்ளது. குல் பனாக், பாக்யஸ்ரீ மற்றும் பிற பிரபலங்கள் புத்தகத்தை வெளியிட்டு இவரைப் பாராட்டினர்.

## ரான்-சமர் அறக்கட்டளை
அபா சிங் ரான்-சமர் என்ற தன்னார்வ தொண்டு நிறுவனத்தை நடத்தி வருகிறார், இது தொழில்முறை வழக்கறிஞர்களிடமிருந்து சட்ட உதவி பெற முடியாத மக்களுக்கு உதவுகிறது. இந்த அறக்கட்டளை கிராமப்புறங்களில் கழிப்பறைகள் கட்ட உதவியது மற்றும் லக்னோ சிறையில் உள்ள பெண்களுக்கு அழகுக்கலை படிப்புகளை ஏற்பாடு செய்துள்ளது.

லக்னோ சிறை மற்றும் ஜான்பூர் சிறை தண்டனை கைதிகளுக்கு ரான்-சமர் அறக்கட்டளை கணினி பயிற்சி அளிக்கிறது. இதன் மூலமாக, லக்னோ சிறையில் ஒரு வருடத்தில் சுமார் 200 குற்றவாளிகள் பயிற்சி பெற்றுள்ளனர்.

## விருதுகள்

* பெண் சாதனையாளர் மற்றும் மற்றவர்களுக்கு முன்மாதிரியாகப் போற்றப்பட்ட டாட்டா கன்சல்டன்சி சர்வீசஸ் மற்றும் தாஜ் குழுமம் 2008 ஏப்ரலில் பெண் சாதனையாளர் விருதை வழங்கியது.
* ஜூலை 2008 இல் அறிவைப் பரப்புவதன் மூலம் சமூகத்திற்கு சிறந்த பங்களிப்பிற்காக பரோடா வங்கி வழங்கிய சதாப்தி வர்ஷ் சம்மான் விருது.
* புதுதில்லியில் உள்ள என்ஜிஓக்களின் கூட்டமைப்பால் அரசு குடிமகன் கர்மவீர் புரஸ்கார் விருது வழங்கப்பட்டது.
* 2007 லீட் இந்தியா இறுதிப் போட்டியாளர்கள்
* மார்ச் 8, 2011 அன்று சர்வதேச மகளிர் தினத்தன்று மும்பை மேயர் விருது.
* 2018 இல் நான் பெண் விருது 

## சான்றுகள்

பகுப்பு:வாழும் மக்கள்
பகுப்பு:இந்திய சமுதாய மறுமலர்ச்சியாளர்கள்
லிசா மசா

**லிசா மசா** (*Liza Maza*) (பிறப்பு 8 செப்டம்பர் 1957  ) ஒரு பிலிப்பீன்சு ஆர்வலர் ஆவார்,. இவர் ஆகஸ்ட் 2016 முதல் ஆகஸ்ட் 2018 இல் பணியிலிருந்து விலகும் வரை ரொட்ரிகோ துதெர்த்தே நிர்வாகத்தின் கீழ் தேசிய வறுமை எதிர்ப்பு ஆணையத்தின் தலைமை அமைப்பாளராக இருந்தார்   கேப்ரியேலா மகளிர் கட்சியை பிரதிநிதித்துவப்படுத்தும் பிலிப்பீன்சு பிரதிநிதிகள் சபையின் உறுப்பினராக இருந்தார்.

## சுயசரிதை
லிசா மசா 1978 இல் பிலிப்பீன்சு திலிமான் பல்கலைக்கழகத்தில் வணிகப் பொருளாதாரத்தில் இளங்கலை அறிவியல் பட்டம் பெற்றார் 

## பணிகள்
12வது காங்கிரசுக்கு பயான் மூனா பிரதிநிதியாக லிசா 18 மசோதாக்கள் மற்றும் 24 தீர்மானங்களை எழுதியுள்ளார். கேப்ரியேலா மகளிர் கட்சியின் பிரதிநிதியாக, இவர் 13 மற்றும் 14வது காங்கிரசில் 53 மசோதாக்கள் மற்றும் 120 தீர்மானங்களை எழுதியுள்ளார். 2009 ஆம் ஆண்டின் வாடகைக் கட்டுப்பாட்டுச் சட்டம், சிறார் நீதி மற்றும் நலச் சட்டம் 2006 , பெண்களின் மேக்னா கார்ட்டா , பிலிப்பைன் நர்சிங் சட்டம் ஆகியவை சட்டங்களாக நிறைவேற்றப்பட்ட சட்டங்களாக நிறைவேற்றப்பட்டன., சித்திரவதை எதிர்ப்பு சட்டம் மற்றும் பெண்கள் மற்றும் குழந்தைகள் மீதான வன்முறை எதிர்ப்பு சட்டம் ஆகியவற்றை இணைந்து எழுதியுள்ளார். 2003 ஆம் ஆண்டின் ஆட்கடத்தல் தடுப்புச் சட்டத்தையும் இவர் எழுதியுள்ளார் 

ஜூலை 8, 2015 அன்று, பிலிப்பீன்சில் அமெரிக்கச் செயல்பாடுகள் குறித்த இடதுசாரி மாநாட்டில் பங்கேற்க அமெரிக்க குடிவரவு அதிகாரிகள் இவர் அமெரிக்காவிற்குள் நுழைவதைத் தடை செய்தனர். பிலிப்பீன்சில் மனித உரிமை மீறல்களுக்கு அமெரிக்கா ஆதரவளிப்பதாக இவர் குற்றம் சாட்டியுள்ளார். இவர் அமெரிக்கா மற்றும் கொரியன் ஏர் நிறுவனம் மீது குற்றப்பத்திரிகை தாக்கல் செய்ய திட்டமிட்டுள்ளார்.

## சான்றுகள்

## வெளி இணைப்புகள்
* Official website 

பகுப்பு:வாழும் மக்கள்
பகுப்பு:1957 பிறப்புகள்
ஐகுந்தம்

**ஐகுந்தம்** அல்லது **ஐகொந்தம்** (*Ikondam*)  என்பது இந்தியாவின்,  தமிழ்நாட்டின், கிருட்டிணகிரி மாவட்டம், பருகூர் ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது ஐகொந்தம்கொத்தப்பள்ளி ஊராட்சிக்கு உட்பட்டது.

## பெயர் வரலாறு
இவ்வூரைப் பற்றிய குறிப்பு *கங்காவரம்* என்ற பகுதியில் கண்டுபிடிக்கபட்ட மூன்றாம் இராஜேந்திர சோழனின் கி.பி. 1249 ஆண்டு கல்வெட்டில் இடம்பெற்றுள்ளது. இதில் **ஐங்குன்றம்** என்று இந்த ஊர் குறிப்பிடபட்டுள்ளது. இந்த ஐங்குன்றம் தற்போது உள்ள ஐகுந்தத்தை குறிப்பதாக உள்ளது. இதில்  உள்ள றன்னகரம் தன்நகரமாகவும் றன்னகரமாகவும் மாறியுள்ளன.
   
## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், வட்டத் தலைநகரான பர்கூரில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்